open-index/open-wikipedia-markdown huggingface dataset:
1. Øvsttun

**1. Øvsttun speidergruppe** (stiftet 4. januar 1954) er en speidergruppe under Hordaland krins av Norges speiderforbund, hørende til Fana bydel i Bergen kommune. Gruppen har sitt tilholdssted i "Brakkene" i nærheten av Midtun skole i Bergen, med egen speiderhytte på Totland.

## Historie
Den 1. februar 1950 samlet Terje Persen, Svein Palmstrøm og Leif Tufte seg, anført av Jon F. Persen, i sykkel- og redskapsboden i Solåsen 19 på Øvsttun. Diskusjonen i sykkelskuret gikk på om de skulle danne en «norsk gutteklubb» eller en speiderpatrulje. Det ble vedtatt å stifte en speiderpatrulje med navn *Oter*, etter forslag fra Terje Persen. Patruljen ble lagt inn under *20. Bergen* speidergruppe, hvor Jon F. Persen og Terje Persen hadde vært medlemmer siden 1946.

Interessen vokste, og patruljen *Ørn* ble stiftet 16. november 1951. Deretter ble patruljen *Rein* stiftet i 27. oktober 1952. Jon Persen ble så valgt til leder for Øvsttun-avdelingen av *20. Bergen*.

### Stiftelsen
1. Øvsttun så dagens lys 4. januar 1954, etter at 20 medlemmer fra *20. Bergen* løsrev seg fra speidergruppen, og sammen stiftet 1. Øvsttun speidergruppe**.**Ved stiftelsen talte troppen med de tre ovenfornevnte patruljer, totalt 19 medlemmer, med Jon Persen som leder. Allerede fra første dag etter stiftelsen opererte 1. Øvsttun speidergruppe med venteliste, og etter 3 år talte troppen 50 aktive medlemmer. 1. Øvsttun markerte seg fort på kretsplan som en svært aktiv gruppe.

### Historisk tidslinje

* 
* 
* 
* 
*

## Troppens tilholdssted

### ''Hønsehuset''
1. Øvsttun speidergruppes tilholdssted mellom 1957 til 1966, *Hønsehuset*, var et gammelt uthus på prestegården på Øvsttunflaten på Øvsttun. Uthuset var på 9x6 meter, innredet med kjøkken, garderobe og stue. Troppen bekledde huset innvendig med panel, malte og pusset opp, og la inn kloakk. Dessuten bekostet troppen anlegg av panelovner og elektrisk lys.

### Birkeland menighetshus
1. Øvsttun speidergruppe har lokaler i Birkeland menighetshus siden 1972.

### Totlandshytten
Gruppen har egen speiderhytte på Totland, med kapasitet til opptil 40 mennesker. Tidligere har hytten vært eid av Sportsklubben Brann og Bergen kommune.

### ''Brakkene''
I desember 2019 flyttet 1. Øvsttun speidergruppe lokaler til Osvegen 18A.

## Troppsledere i 1. Øvsttun

Listen under omfatter troppsledere for 1. Øvsttun speidergruppe fra dens stiftelse 4. januar 1954 til dags dato.

## Referanser


## Eksterne lenker
*
Midtun Skoles Musikkorps

**Midtun Skoles Musikkorps** (stiftet 8. oktober 1958) er et norsk janitsjarkorps i Bergen, under Norges Musikkorps Forbund (NMF). Korpset rekrutterer fra skolene Midtun, Ulsmåg og Kringlebotn, har ca. 60 medlemmer, og holder sine faste øvelser i Fana kulturhus ved Nesttunsenteret. Dirigent er Marius Fevang Thorstensen.

## Historie
Som navnet tilsier, er korpset tilknyttet Midtun skole – og gymsalen til skolen var korpsets øvingslokale fram til Fana kulturhus stod ferdigstilt 31. oktober 2009, med unntak av periodevise korpsøvinger på Hop Oppveksttun.

### Musikkorps

Midtun Skoles Musikkorps er et av Fanas eldste skolekorps, grunnlagt 8. oktober 1958. Primus motor bak Midtun Skoles Musikkorps, var formann i foreldrerådet ved Midtun skole det året, Gunnar Flesland. Den første dirigenten var Odd Eidsvoll.

### Drillkorps
Midtun Skoles Musikkorps' drilltropp ble stiftet i 1965.

#### Historisk tidslinje

I 1989 var det totalte antallet korpsmedlemmer 83. Det bestod av 36 aktive musikanter, 21 musikkaspiranter, 14 drilltropp og 12 drillaspiranter.

## Verv og utmerkelser

### Musikktropp
* Hordablæsten 2010: 4. plass, 2. divisjon dir. Siri Godø Wiik
* Hordablæsten 2011: 3. plass, 2. divisjon
* NM skolekorps, janitsjar 2012: 1. plass, 3. divisjon dir. Siri Godø Wiik
* Mangerfestivalen for skolekorps 2013: 1. plass
* Hordablæsten 2013: 1. plass, 2. divisjon
* NM skolekorps, janitsjar 2014: 4. plass, 1. divisjon dir. Christian Breistein
* Hordablæsten 2014: 2. plass, 1. divisjon dir. Christian Breistein
* Hordablæsten 2015: 1. plass, 1. divisjon dir. Christian Breistein
* NM skolekorps, janitsjar 2015: 3. plass, 1 divisjon dir. Christian Breistein
* Sotrafestivalen, janitsjar 2015: 1. plass, 1. divisjon dir. Christian Breistein
* Hordablæsten 2016: 1. plass: 1. plass, 1 divisjon (98 poeng) dir. Christian Breistein
* NM skolekorps, janitsjar 2016: 1. plass, 1. divisjon (97 poeng) dir. Christian Breistein
* Hordablæsten 2017: 1. plass, 1. divisjon (93 poeng) dir. Christian Breistein
* NM skolekorps, janitsjar 2017: 1. plass, 1. divisjon (98 poeng) dir. Christian Breistein
*Hordablæsten 2018: 1. plass, 1. divisjon (97 poeng) dir. Christian Breistein
*NM skolekorps, janitsjar 2018: 2. plass, 1. divisjon (94 poeng) dir. Christian Breistein
*Hordablæsten 2019: 1. plass, 1. divisjon (97 poeng) dir. Christian Breistein
*NM skolekorps, janitsjar 2019: 1. plass, 1. divisjon (99 poeng) dir Christian Breistein

## Referanser


## Eksterne lenker
* 
* Norge Rundt: Trening VM-drill»
Olle Felten

**Kent Olle Felten** (født 1953) er en svensk politiker (AfS, tidligere SD og M).

Felten er bosatt i Norrköping. Utfor politikken har han arbeidet som systemutvikler med fokus på systemer for pasientadministrasjon. 

Som aktiv i Moderaterna var Felten kommunpolitiker i Vadstena kommune. Han ble valgt inn i Sveriges riksdag fra valgkretsen Södermanlands län i 2014, og representerte da Sverigedemokraterna (SD). I mars 2018 forlot han SD til fordel for det nystartede Alternativ för Sverige, og ble samme dag også eksludert fra SD med begrunnelsen at han skal ha «samrøre med høyreekstremister og rasister».

## Referanser




## Eksterne lenker
*
Reuven Rivlin

**Reuven (Ruby) Rivlin** (født 9. september 1939 i Jerusalem, Palestinamandatet) er en israelsk jurist og politiker (Likud). Han ble 24. juli 2014 utnevnt som Israels president. Rivlin har tidligere vært statsråd og president av Knesset.

## Referanser
Maksim Tsvetkov

**Maksim Tsvetkov** (født 3. januar 1992) er en russisk skiskytter.

Han var med på det russiske herrelaget som vant gull på stafetten under VM 2017. 

I januar 2016 tok han karrierens første individuelle pallplass i verdenscupen, på sprinten i Antholz, Italia. 

## Referanser


## Eksterne lenker
*
Relasjon

**Relasjon** omhandler forholdet mellom to eller flere parter eller objekter. Relasjon kan referere til

*Internasjonal politikk, relasjon mellom ulike land
*Binær relasjon, matematisk sammenheng definert for en mengde objekter
*Relasjonsdatabase
Jeff Ahl

**Jeff Gustaf Ahl** (født 1987) er en svensk politiker (AfS, tidligere SD).

Ahl er bosatt i Boden, og studerer statsvitenskap ved Luleå tekniska universitet.

Ahl ble valgt inn i Sveriges riksdag i 2014 fra Norrbottens län, og representerte da Sverigedemokraterna (SD). Han stilte ikke til gjenvalg i 2018. I mars 2018 gikk han ut av SD, og meldte seg inn i det nystartede partiet Alternativ för Sverige.

## Referanser




## Eksterne lenker
* 
*
Gustav Kasselstrand

**Gustav Mattias Anton Kasselstrand** (født 1987) er en svensk politiker (AfS, tidligere SD). Han har vært partileder for Alternativ för Sverige siden det ble stiftet i desember 2017.

Kasselstrand var leder for Sverigedemokraternas ungdomsförbund (SDU), men ble sammen med nestleder William Hahne ekskludert fra moderpartiet i april 2015. I september samme år brøt SDU fullstendig med Sverigedemokraterna. Kasselstrand og Hahne jobbet med å danne et nytt politisk parti i 2017, og det nye partiet Alternativ för Sverige ble registrert 13. desember dette året.

## Referanser
The Devil Speaking - Last Explosion

***The Devil Speaking - Last Explosion*** er en EP til det norsk-islandske stoner metal-bandet Golden Core. EP-en ble utgitt 2018 på 10" vinyl og solgt direkte til bandets fans i et opplag på kun 10 eksemplarer.

## Sporliste
#«The Devil Speaking - Last Explosion»
#«Dark Night»

## Medvirkende
### Musikere

* Simen Jakobsen Harstad – gitar
* Johannes Thor Sandal – trommer og vokal

## Referanser
Junimagnolia

**Junimagnolia** (*Magnolia sieboldii*) er en løvfellende busk eller lite tre som vokser vilt i Øst-Asia. Det norske navnet ble tidligere brukt om en helt annen art, *[[Magnolia obovata]]*.

I hjemlandet blir den et opptil 10 m høyt tre, men i Norge er den en 2–3 m høy busk. Bladene er omvendt eggformede, 9–15 cm lange og 4–9 cm brede. Oversiden er dekket av brune og hvite stjernehår og har gule flekker, og undersiden har hår langs nervene. Blomstene er hvite, dufter, henger litt ned og er 7–10&nbsp;cm i diameter. Pollenbærerne er purpurrøde. Blomstringen starter samtidig som løvet spretter og fortsetter utover sommeren. Den befruktede blomsten utvikler seg til en rød, avlang samfrukt, som er 2–7 cm lang.

Junimagnolia vokser i fjellskoger 1600–2000 moh. Den er utbredt i Japan, Korea og de kinesiske provinsene Anhui, nordlige Fujian, Guangxi, Guizhou, Hebei, Hubei, Hunan, Jiangxi, Jilin, Liaoning og Zhejiang.

Den er vanlig plantet i hager, og i Norge kan den dyrkes til herdighetssone 4.

## Kilder
* 
* 
* 
* 

## Eksterne lenker

*
Bundesliga 2017–2018

**Bundesliga 2017–2018** var den 55. sesongen i Bundesliga. Regjerende mester var Bayern München, og de nyopprykkede lagene er VfB Stuttgart og Hannover 96. Bayern München sikret tittelen 7. april 2018, med fem kamper igjen å spille. Hamburger SV og 1. FC Köln rykket ned; Hamburger SV rykket ned fra Bundesligaen for første gang i klubbens historie, og dermed var det ingen lag igjen som har spilt i Bundesligaen alle sesonger.

## Tabell

## Klubbinfo

## Referanser


## Eksterne lenker
*
Serie A 2017–2018

**Serie A 2017–2018** i italiensk toppdivisjon i fotball begynte 19. august 2017 og blir avsluttet 20. mai 2018. De nyopprykkede lagene var SPAL, Hellas Verona og Benevento.
## Tabell

## Klubbinfo

## Statistikk
Oppdatert 31. mars 2018

### Topscorere
Kameruns visepresident

**Kameruns visepresident** var et politisk embete i Forbundsrepublikken Kamerun. Det ble innstiftet gjennom forfatningen av 1961, men ble avskaffet i 1972, da en ny forfatning innførte enhetsstaten Den forente republikken Kamerun. 

Presidenten og visepresidenten ble valgt for en embetsperiode på fem år gjennom allmenn og hemmelig stemmerett. John Ngu Foncha var Vest-Kameruns statsminister 1961–1965, samtidig som han var Kameruns visepresident. Ifølge en senere forfatningsendring kunne ikke visepresidenten inneha et annet regjeringsembete.

Visepresidenten var engelsktalende, mens presidenten var fransktalende.

## Liste

## Referanser
Bonifatius II

**Bonifatius II** (antagelig født i Roma, død 17. oktober 532 i Roma) var pave fra 17. september 530 til sin død i 532.

## Liv og virke
### Bakgrunn
Han var født østgoter, og ifølge *[[Liber Pontificalis]]* sønn av en mann ved navn Sigisbald.  Fra tidlig ungdom tjente han kirken, var under Felix IVs pontifikat erkediakon, og fikk stor innflytelse i både den kirkelige og den sivile maktsfære.

### Pave
Han var den første germanske pave. Årsaken til hans utnevnelse var den innflytelsesrike gotiske konge Atalarik. 

Måten Bonifatius ble utnevnt ttil åpave på, er bemerkelseverdig. For å forhindre partisplittelser mellom romere og goter, lot Felix IV på dødsleiet samle omkring seg representanter for presteskapet samt noen senatorer og patrisiere, hvorpå han overleverte det pavelige palliet til Bonifatius, erklærte ham som sin etterfølger, og truet med å ekskommunisere dem som ikke anerkjente Bonifatius. Etter at Felix døde, besteg Bonifatius følgelig på pavetronen, men bortimot 60 prester netket å betrakte ham som rettmessig, og var redde for den innflytelse goterne hadde skaffet seg i den romerske kirke. De utså i stedet Dioskurus til motpave, og  de begge ble konsekrert på samme dag, den 22. september 530, Bonifatius i Juliusbasilikaen. Dette var den syvende skismaet i kirken.  Dioskurus døde allerede 22 dager etter, hvorpå Bonifatius' autoritet ble anerkjent av alle. Agapetus I skulle fem år senere brenne Bonifatius' anathema over Dioskurus.

Bonifatius II bekreftet bestemmelsene fattet på synoden i Orange (529), som lærte at den guddommelige nåde alltid er nødvendig for frelse. Dette var et viktig ledd i den katolske kirkes avvisning av både pelagianismen og semipelagianismen.

Bonifatius endret årsnummereringen i den julianske kalender fra Ab Urbe Condita til Anno Domini.

I 531 forsøkte pave Bonifatius å forordne det slik at hans etterfølger skulle bli Vigilius, men den romerske klerus motsatte seg dette, og han måtte trekke det tilbake. Men noen år senere ble Vigilius uansett valgt til pave.

Bonifatius ble begravet i Peterskirken den 17. oktober 532.

Bonifatius II er den første pontifex i rekken fra Peter og fremover som i ettertrid ikke er blitt helligkåret.

## Referanser


## Litteratur
* Biagia Catanzaro, Francesco Gligora, *Breve Storia dei papi, da San Pietro a Paolo VI*, Padova 1975, pag. 65;
* Catholic Encyclopedia, Volume II. New York 1907, Robert Appleton Company. Nihil obstat, 1907. Remy Lafort, S.T.D., Censor. Imprimatur +kardinal John Murphy Farley, erkebiskop av New York.
* Claudio Rendina, *I Papi. Storia e segreti*, Newton Compton, Roma, 1983
En brud i rødt

***En brud i rødt*** (originaltittel: *The Bride Wore Red*) er en amerikansk komedie fra 1937 regissert av Dorothy Arzner etter Ferenc Molnárs skuespill "The Bride from Trieste". 

## Handlingsreferat
I et casino i Trieste forteller den kyniske greve Armalia (spilt av George Zucco) sin snobbete venn Rudi Pal at det eneste som skiller en aristokrat fra en bonde, er flaks. Senere, ved en kafé ved vannkanten, bestemmer Armalia seg for å bevise poenget sitt ved å tilby klubbens sangerinne, Anni Pavlovitch (spilt av Joan Crawford) penger og en ny, kostbar garderobe for å bo på et feriested i Alpene i to uker og posere som Anne Vivaldi - datter av en rik aristokrat. Ved feriestedet møter hun blant annet Giulio, en filosof, som ikke har noe ønske om personlig rikdom. 

Hun møter også sin gamle venninne Maria, som er fornøyd med å være hushjelp ved hotellet. Den kvelden får Anni oppmerksomheten til Rudi, som spiser sammen med hans forlovede Maddalena Monti, hennes far, admiral Monti og Contess Meina. Rudi begynner etter hvert å bli forelsket i Anni, men hun er mer tiltrukket av Giulio. I håp om å lokke Rudi til å avbryte forlovelsen til Maddalena, og heller fri til Anni, forlenger Anni oppholdet langt utover de to ukene.

## Rollebesetning

* Joan Crawford - Anni Pavlovitch
* Franchot Tone - Giulio
* Robert Young - Rudi Pal
* Billie Burke - Contessa di Meina
* Reginald Owen - Admiral Monti
* Lynne Carver - Maddelena Monti
* George Zucco - Count Armalia
* Mary Philips - Maria
* Paul Porcasi - Signor Nobili
* Dickie Moore - Pietro
* Frank Puglia - Alberto
* Adriana Caselotti - First Peasant Girl
* Jean Lewis - Second Peasant Girl
* Ann Rutherford - Third Peasant Girl

## Referanser


## Eksterne lenker
*
Magnolia campbellii

***Magnolia campbellii*** er et løvfellende tre som vokser vilt i Asia.

Det blir opptil 30 m høyt og har gråbrun bark. Bladene er elliptiske til omvendt eggformede, 10–23 cm lange og 4,5–10 cm brede. Oversiden er glinsende grågrønn, og undersiden er hvithåret med 12–16 par mørke nerver. Blomstene er røde, rosa eller hvite, skålformede, dufter litt og er 15–25 cm, mer sjeldent 35 cm, i diameter. Pollenbærerne er purpurgrønne, fruktemnene grønne og arrene røde. Blomstringen skjer før løvsprett om våren. Den befruktede blomsten utvikler seg til en rød, avlang samfrukt, som er 11–20 cm lang og 2,5–3 cm bred.

*Magnolia campbellii* vokser i fjellskoger 2500–3500 moh. i Nepal, Bhutan, de indiske delstatene Assam og Sikkim, og nordlige Myanmar. I Kina vokser arten sør i Den autonome region Tibet og nordvest i provinsen Yunnan.

Denne arten regnes som den vakreste av alle magnoliaer og dyrkes i hager og parker på grunn av den spektakulære blomstringen. Den er ikke hardfør nok til å brukes i Norge, men finnes blant annet i Sør-England og Irland.

## Galleri

Magnolia campbellii Darjeeling.jpg|Vekstform
Magnolia Campbellii at Overbecks Garden - geograph.org.uk - 16143.jpg|Blomstring
Magnolia5.jpg|Blomster
Magnolia campbellii.jpg|Frukt og bladverk


## Kilder
* 
* 
* 

## Eksterne lenker
*
Tyler McGregor

**Tyler McGregor** (født 11. mars 1994 i London i Ontario) er en canadisk kjelkehockeyspiller. Han har to paralympiske medaljer i kjelkehockey for Canada, og tre VM-medaljer, hvorav to gull. 

## Bakgrunn
McGregors funksjonshemming skyldes at han måtte amputere venstre fot over kneet etter at han fikk kreft. Han spilte ishockey på AAA-nivå, og knekte ankelen da han var 16 år gammel. Etter at bruddet hadde grodd fikk han en klump ved bruddstedet, som viste seg å være spindelcelle-sarkom (kreft i mykvev). Han gjennomgikk åtte måneder med kjemoterapi, men måtte amputere beinet. begynte med kjelkehockey i London Blizzard i 2011, og debuterte på det canadiske landslaget i 2012. 

## Idrettskarriere
Han deltok på Canadas lag som vant World Sledge Hockey Challenge 2012 og World Sledge Hockey Challenge 2013. Han deltok også i VM i kjelkehockey 2013, der Canada vant finalen 1-0 over USA. De fikk bronse i kjelkehockey under Paralympiske vinterleker 2014. 

I 2015 fikk Canada bronse i World Sledge Hockey Challenge, og de fikk sølv i VM i kjelkehockey 2015, der USA vant finalen med 3-0. De vant Turin Para Ice Hockey International Tournament 2015, og fikk sølv i begge World Sledge Hockey Challenge-turneringene i 2016. Canada kom på andreplass i Stillehavsmesterskapet i kjelkehockey (IPC Pan-Pacific Championship) i 2016, etter tap 1-4 mot USA i finalen.

I VM i kjelkehockey 2017 vant Canada mesterskapet, etter at de slo USA 4-1 i finalen. I World Sledge Hockey Challenge 2017 kom Canada på andreplass, og de vant Turin Para Ice Hockey International Tournament 2017. 

I 2018 representerte han Canada under Paralympiske vinterleker 2018 i Pyeongchang. Canada tapte der finalen 1-2 mot USA.

## Referanser


## Eksterne lenker
* Biografi hos IPC
* Profil hos Hockey Canada
* Profil hos Canadas paralympiske komité 
* Profil hos Pyeongchang 2018  (PL 2018)
* Profil hos Sochi2014.com  (PL 2014)
Kompleks analyse

**Kompleks analyse** er den delen av matematikk som omhandler studier av funksjoner med komplekse variable. Kompleks analyse blir anvendt i flere ulike matematiske disipliner, blant annet for analytisk geometri, tallteori, kombinatorikk og for anvendt matematikk. Kompleks analyse er også viktig for flere områder innen fysikk: Mange problemer studert innen fysikk kan løses ved hjelp av teknikker fra kompleks analyse.

## Komplekse funksjoner
En kompleks funksjon er en funksjon definert over de komplekse tallene. Formelt kan den defineres ved hjelp av reelle funksjoner, på samme måte som komplekse tall kan defineres ved hjelp av reelle tall: En kompleks funksjon *f(z)* kan skrives som
:f(x + iy) = u(x, y) + i v(x, y)
der u(x, y) og v(x, y) er funksjoner fra \R^2 til \R.

### Analytiske funksjoner

En kompleks funksjon sies å være *holomorf*, *analytisk* eller *kompleks deriverbar* i en mengde \Omega \subset \Complex dersom den deriverte eksisterer for alle punkter z_0 \in \Omega, det vil si dersom
:f'(z_0) = \lim_{h \to 0} \frac{f(z_0 + h) - f(z_0)}{h}
konvergerer mot en verdi, uavhengig av hvilken retning h konvergerer mot 0 fra. En funksjon er holomorf i et mengde hvis og bare hvis Cauchy–Riemanns ligninger er oppfylt for alle punkt i denne mengden. Hvis en funksjon er holomorf i hele det komplekse planet kalles den en *hel* funksjon.

## Litteratur
*Elias M. Stein og Rami Shakarchi: *Complex analysis*. Princeton University Press, 2003.

## Eksterne lenker
*
Magnolia obovata

***Magnolia obovata*** er et løvfellende tre som vokser vilt i Øst-Asia. Det kalles tradisjonelt «junimagnolia» på norsk, men Artsdatabanken har bestemt at det navnet skal brukes om en annen art, *[[Junimagnolia|Magnolia sieboldii]]*.

Den blir 15–30 m høy med spinkle, oppoverbøyde greiner som sitter i kranser. Barken er grå. Bladene er omvendt eggformede, 30 cm lange og 15 cm brede. Blomstene er kremhvite, 20 cm i diameter og dufter sterkt. Pollenbærerne er karminrøde. Blomstringen skjer i juni–juli. Frukten er avlang, purpurrød, 10–12 cm lang og 5 cm bred.

Junimagnolia vokser vilt i Japan og på Kurilene og Sakhalin i Russlands fjerne østen. Den plantes i hager og ble tidligere regnet som lite hardfør i Norge, men det har vist seg at den vokser fint i for eksempel Ålesund.

## Galleri

Magnolia obovata 01.JPG|Vekstform
Magnolia obovata sprout.jpg|Stamme
Magnolia-hypoleuca-00.JPG|Bladverk
20200419_Destedt_MagnoliaObovata_DSC01783_PtrQs.jpg|Knopp
Magnolia obovata (1).jpg|Detalj av blomst
Magnolia hypoleuca 5.JPG|Frukt


## Kilder
* 
* 
* 

## Eksterne lenker
*
Mikhail Tsetlin

**Mikhail Lvovitsj Tsetlin ** (etternavnet er også skrevet **Cetlin**, **Tzetlin**, **Zeitlin**, **Zetlin**; kyrillisk: Михаил Львович Цетлин) (født 22. september 1924, død 30. mai 1966) var en russisk matematiker og fysiker som arbeidet med kybernetikk. Han gav Gelfand–Tsetlin-basisen for endelig-dimensjonale representasjoner av klassiske matematiske grupper, et tidlig eksempel på en kanonisk basis for representasjon av Lie-grupper.

## Se også
* Gelfand-Tsetlin system
* Boolsk differensialregning
* Tsetlin automata
* Tsetlin-maskin

## Referanser


## Kilder
* 
* 
*
Government Property Agency (Storbritannia)

**Government Property Agency** er en britisk etat etablert 1. april 2018, underlagt Cabinet Office. Etaten skal overta eierskapet til, og forvaltningen av, store deler av statens sivile eiendomsportefølje. Porteføljen vil bestå av rundt  eiendommer, inkludert tolv strategiske «nav», i hele Storbritannia.

## Referanser




## Eksterne lenker
*
GPA

Forkortelsen **GPA** kan stå for 

* GPA, Grade Point Average er et karaktersnitt i bruk i USA for opptak til høyere utdanning
* GPa, måleenhet for trykk Giga-Pascal  
* Government Property Agency (Storbritannia)
* Sykdommen Granulomatose med polyangiitt
* Forkortelse for militærenheten Gardepanserarme i Sovjet/Russland
Mahāsiddha

**Mahāsiddha** (sanskrit; tibetansk: གྲུབ་ཐོབ་ཆེན་པོ; wylie: *grub thob chen po*, THL: *druptop chenpo*) betyr «stor adept» og er et begrep som brukes om noen som legemeliggjør og kultiverer «perfeksjonens siddhi». De utgjør en bestemt type yogin/yogini innenfor retningen Vajrayana i Buddhismen.

Mahasiddhas er utøvere av tantra (*tantrikas*) og har oppnådd tilstrekkelig med myndiggjøring og undervisning til å fungere som en guru eller tantrisk mester. En siddha er et individ som, ved å praktisere sādhanā, oppnår realisering av siddhis, psykiske og åndelige evner og krefter. Deres historiske innflytelse på det indiske subkontinent og Himalaya har vært omfattende og de nådde mytiske proporsjoner i deres sanger av realisering og hagiografier, eller namtars, hvorav mange er blitt bevart i den tibetanske buddhistiske kanon.  Mahasiddha’ene er grunnleggere av Vajrayana-tradisjoner og overdragelseslinjer slik som dzogchen og mahamudra.
Tupungato

**Tupungato** er en 6550 m høy stratovulkan på grensen mellom Argentina og Chile. Fjellet ligger om lag 50 km sør for Aconcagua i Mendoza-provinsen. Tupungato er en av de høyeste vulkanene i verden.

Den 2. august 1947 styrtet et Lancaster-fly tilhørende flyselskapet British South American Airways på den argentinske siden av Tupungato. Skjebnen til flyet kom først for en dag i januar 2000, da vrakdeler ble funnet av et klatrelag.

I 1897 var Matthias Zurbriggen og Steven Vines de første menneskene på toppen av Tupungato.
Tordenskjold & Kold

***Tordenskjold & Kold*** er en dansk historisk dramakomedie fra 2016 regissert av Henrik Ruben Genz etter manuskript av Erlend Loe. Filmen handler om sjøhelten Peter Wessel Tordenskiold, hvis liv er bratt forandret etter avslutningen av svenskekrigen. Med den stenrike frøken Norris som mål, drar han på turné med sin kammertjener Kold fra Christianshavn ned gjennom Danmark, Slesvig-Holsten og til en rekke byer i Nordtyskland.

Henrik Ruben Genz mottok i 2016 kritikerprisen for beste film ved Waterloo Historical Film Festival. Ved samme festival vant Manon Rasmussen prisen for beste kostymer. 

## Handling
Tordenskjold blir utnevnt til viseadmiral, etter krigen mot Sverige. Men han blir ekstremt rastløs etter en periode med vellykkede sjøslag. Han er en fremtredende helt i Danmark, og et trekkplaster for næringslivet. Medarbeideren hans Kold arrangerer hans besøk til egnede selskaper. Kold forsøker også å arrangere et ekteskap med en rik engelsk adelskvinne på vegne av Tordenskjold.

For å møte denne kvinnen reiser Tordenskjold gjennom det sørlige Jylland, til noen av de store byene i Nord-Tyskland. Men når han kommer frem til Hannover, blir Tordenskjold lurt inn i en duell - tilsynelatende arrangert av hevngjerrige svensker.

## Medvirkende
*Jakob Oftebro som Tordenskjold
* Martin Buch som kammertjener Kold
*David Dencik som doktor Mabuse
* Ole Christoffer Ertvaag som Casper Wessel
* Marina Bouras som Edele Kaas
* Kenneth M. Christensen som kaptein Ployart
* Natalie Madueño som Leonora Ployart
* Martin Greis som kong Frederik IV
* Julie Agnete Vang som Anna Sophie Reventlow
*Björn Kjellman som Jacob Axel Staël von Holstein

## Referanser


## Eksterne lenker
*
Munkhavn

***Munkhavn*** er en norsk TV-serie for barn, som ble sendt på NRK Fjernsynet i 1979. Regissør var Bjørn Haavind, som også hadde idéen. Manuset til de to første episodene ble skrevet av Odd Børretzen, mens manuset til de to siste episodene ble skrevet av Haavind. Serien ble spilt inn på øya Hidra i Vest-Agder fylke.

## Handling
Langs hele Norges kyst befinner det seg små havner som i århundrer har gitt ly for mennesker og skip. Munkhavn er en slik havn og der bor Alice. Hvordan var livet der for rundt 80 år siden? Alices bestefar tar henne med på tur og forteller om livet dengang, om familien og om broren Michael som mistet livet 14 år gammel.

Sjø og seilskuter sto i hodet på nesten alle unggutter, deriblant Michael. Rett etter konfirmasjonen reiste han ut i verden med skonnerten «Svanen», men vendte aldri tilbake. «Svanen» gikk på Hummersteinene og forliste en mørk stormnatt i 1897. Alice og Fartein forsøker sammen med tre dykkere å finne vraket, men uten å lykkes. Hvor har det blitt av? De treffer en fisker som har funnet noe som han tror kan være av interesse for dem, og da begynner det å skje ting.....

## Episodetitler
*1. episode: *Munkhavn 1897*
*2. episode: *Forliset*
*3. episode: *Vraket ved Hummersteinene*
*4. episode: *Skipsklokka*

## Rolleliste

#### 1. – 4. episode
*Unni Kaada  – Alice
*Erling Gabrielsen – Bestefaren

#### 1. – 2. episode
*Tove Tobiassen – Moren
*Tarjei Torkildsen – Michael
*Tor Hager Torkildsen – Ragnvald
*Alfred Larsen – Peder
*Hege Reinsnes – Anna
*Randi Hansen – Minsten
*Unni Kaada – Alice

#### 3. – 4. episode
*Fartein Torkildsen – Fartein
*Thor Hansen – Fiskeren
*Ole Kristian Olsen, Alf M. Salvesen, Svein Rolf Salvesen – Mannskapet på «Lax»
*Bjørn Haavind, Tom E. Johannesen, Ole Kristian Olsen, Alf M. Salvesen – Dykkere

## Fotnoter


## Kilder
*
*
*
*

## Eksterne lenker
*
Jeg vil synge om en helt

***Jeg vil synge om en helt*** (også: ***Jeg vil sjunge om en helt***) er en dansk sang om admiral og sjøhelt Peter Wessel Tordenskjold forfattet av litteraturhistoriker Gotfred Benjamin Rode (1830–1878) i 1858, men finnes også i flere tekstutgaver. Melodien er etter en gammel, dansk folkevise. Versene avspeiler episoder og myter fra Tordenskjolds liv som krigshelt under den store nordiske krig. 

Visen er også oversatt til norsk.

## Referanser
Kinakråke

**Kinakråke** (*Corvus pectoralis*) er en monotypisk art i kråkefamilien som er endemisk for Kina og Vietnam i Øst-Asia. Arten regnes som *[[nær truet]]* på IUCNs rødliste. BirdLife International har estimert den totale populasjonen til omkring  individer, med en nedadgående trend som følge av økende bruk av pesticider i landbruket.

## Taksonomi

Arten regnes som søsterarten til svartkråke (*C. corone*), men nyere fylogenetiske beviser indikerer at kinakråke kanskje bør nedgraderes til en underart av svartkråke. Mer forskning er imidlertid nødvendig for å fastslå dette med større nøyaktighet. Kinakråke og svartkråke er nærmest beslektet med amerikakråke (*C. brachyrhynchos*) og muslingkråke (*C. caurinus*).

Det hersker en viss uenighet om det vitenskapelige navnet. HBW Alive og BirdLife International bruker *C. pectoralis* Gould, 1836, mens andre bruker *C. torquatus* Lesson, 1831. Sistnevnte er forsøkt brukt som et senior homonym, men har i prinsippet vært okkupert. *C. torquatus* Bechstein, 1791 gjør nemlig *C. torquatus* Lesson, 1831 til et junior homonym, men det er uklart om det har vært benyttet på et nivå som gir slik presedens. Debatten går derfor om det kan benyttes som et senior homonym eller ikke, men spørsmålet er ikke avklart. Avgjørelsen blir tatt av International Commission on Zoological Nomenclature (ICZN) og publisert i Bulletin of Zoological Nomenclature (BZN) når debatten er ferdig.

## Biologi
Kinakråke minner om svartkråke, men er hvit i nakken og i et bredt halvmåneformet bånd fra nakken og rundt brystet. De hvite fjærene har grå base. Arten er såvidt lenger enn svartkråkas nominatform, men litt slankere bygget. Vingene og stjerten er imidlertid relativt lenger. Håndsvingfjæra er dessuten mer prominente, og nebbet noe slankere. Nebbet og de undere ekstremitetene er sorte, mens iris er mørk brun. Arten måler  og veier typisk cirka . Kjønnene er like.

Kinakråka er utbredt i lavlandet i det sentrale, østlige og sørøstlige Kina, fra Gansu og Shaanxi østover til Liaoning, Hebei og Shandong, og sørover til Sichuan, Yunnan, Hainan, Guangdong og Fujian (inkludert Kinmen utenfor Fujian), samt i lavlandet i Vietnam, fra det østlige Tonkin og sørover til det sentrale Annam.

Arten trives i jordbruksområder i lavlandet som er spredt bevokst av trær, spesielt i tilknytning risåkre og gress- og spredt trebevokste elvebredder, heruder også myrlandskap som er bevokst med spredte trær.

Kinakråke er tilnærmet solitær alteter og standfugl, som ikke er like aktiv omkring åtsler som svartkråke og vanlig kråke. Dietten består helst av mindre virvelløse dyr, i hovedsak insekter og deres larver, små krepsdyr og bløtdyr, og noe korn (inkludert ris). Føden inntas nærmest eksklusivt på bakkenivå.

Hekkesesongen tar til tidlig i februar i det sørlige Kina, der ungene gjerne blir flygedyktige mot slutten av mars. Arten regnes som monogam og danner trolig varige forhold. Redet er ganske stort og ligner kråkas. Det bygges av kvister og lignende og fôres med mykt gress og animalske hår med mer. Hunnen legger i snitt fire egg (2–6 er normalt), men lite er kjent om inkubasjonstiden og yngelpleien.

## Referanser




## Eksterne lenker
*
Ghosrawan

**Ghosrawan** er en landsby i nærheten av byen Bihar Sharif i Bihar, India. Den befinner seg i nærheten av de gamle stedene til Pawapuri og Nalanda. Landsbyen er kjent for sine  buddhistiske ruiner og en steininskripsjon. Et Aashapuri Maharani tempelbefinner seg også i nærheten. Dette tempelet er et av de mest berømte templer på stedet. Det befinner seg i nærheten av hovedveien og starten på lansbyen, som kommer fra vestsiden.

## Referanser
Svart (Risør)

**Svart** er en innsjø i Gjerstad og Risør kommuner i Agder. Vannet har utløp i sørvest gjennom  til Vasstøvannet ved Eikeland Verk.

Vannet er over 90 meter dypt, og inneholder fossilt sjøvann.

## Referanser
Oluf Budde

**Oluf Christophersen Budde** (født 7. november 1682 i Lille Fosen (senere Christianssund), død 11. januar 1744 på Nøtterø) var en dansk-norsk sjøoffiser. 

Han var sønn av kaptein Christoffer Budde (d. 1701) og hustru Dorthe Melchiorsdatter Qvintler (d. 1700). I 1700 ble han student, og fungerte etter farens død som huslærer for sine yngre brødre. I 1704 oppga han studiene for å gå i engelsk sjøtjeneste. I 1710 ble han antatt som styrmann og samme år forfremmet til månedsløytnant i den dansk-norske flåten. I 1715 ble han fast offiser, og avanserte etter hvert til kommandørkaptein. 

I 1712 var han med fregatten *Hejren* som i kamp mot svenske krigsskip ble senket av Vita Örn. Størstedelen av besetningen og Budde ble reddet. I 1715 deltok han under Christian Carl Gabel i affæren på Kolberger-Heide. Fra 1719 til krigens slutt var han Tordenskjolds flaggkaptein ombord i linjeskipet *Laaland*, i oktober samme år ledet han angrepet med den svenske flotilje som lå i Gøteborg. I 1722 ble han ansatt ved innrulleringen i Norge og døde som overlos i det sønnenfjelske Norge den 11. januar 1744 på gården Ørsnæs på Nøtterø.

Budde ble den 27. september 1726 i Atraa kirke gift med Petronelle Kirstine Green, datter av sogneprest i  Tinn, Peder Fredriksen Green og Mette Røyem. *Buddes vei* på Nøtterøy er oppkalt etter ham.

## Referanser
Gerd og Otto (samlealbum)

**Gerd og Otto** er innspillinger gitt ut på singelplater 1934–55 med duoen **[[Gerd og Otto]]**, samlet i to album: ***Et luftslott på månen. Kapittel 1: 1934–1939*** (2004, Normann Records NOMCD 3010) og ***En grønnmalt benk. Kapittel 2: 1939–1955*** (2005, Normann Records NOMCD 3011).

Tekst og musikk er i hovedsak ved Otto Nielsen. Sanger med samme platenummer er utgitt på samme singel.

## Kapittel 1: 1934–1939
# *Et luftslott på månen* (1934, His Masters Voice AL 2045) 
# *Haveorkesteret* (1934, His Masters Voice AL 2045) 
# *Hans og Grete* (1934, His Masters Voice AL 2077) 
# *På turne* (1934, His Masters Voice AL 2077) 
# *En fordringsfull liten dame* (1935, His Masters Voice AL 2085) 
# *Lillemor og Per* (1935, His Masters Voice AL 2085) 
# *Månen og benken* (1935, His Masters Voice AL 2181) 
# *Valencia* (tekst Otto Nielsen) (1935, His Masters Voice AL 2181) 
# *Barneoperetten «Spilledåsen» potpourri – 1.del* m. Jens Warneys orkester (1935, His Masters Voice AL 2207) 
# *Barneoperetten «Spilledåsen» poppourri – 2.del* m. Jens Warneys orkester (1935, His Masters Voice AL 2207) 
# *En liten melodi* m. Jens Warneys danseorkester (1935, His Masters Voice AL 2240) 
# *Argentina* m. Jens Warneys danseorkester (1935, His Masters Voice AL 2240) 
# *En ide til en sang* (1936, His Masters Voice AL 2264) 
# *Vi synger om vår* m. Åge Egeland med orkester (1937, His Masters Voice AL 2338) 
# *Vi skal ut og gjøre livet til en sang* m. Åge Egeland med orkester (1937, His Masters Voice AL 2338) 
# *Jolly Band har fått en ny melodi* (1938, Columbia GN 502) 
# *Finns det en liten gutt* (1938, Columbia GN 502) 
# *Vi synger en sommersang* m. Levins orkester (1938, Columbia GN 560) 
# *To må man være* m. Levins orkester (1938, Columbia GN 560) 

## Kapittel 2: 1939–1955
# *På fjorden* m. Skaus kvintett (1939, Telefunken T 8241) 
# *Dansen går* m. Skaus kvintett (1939, Telefunken T 8241) 
# *Et lite eventyr* m. Skaus kvintett (1939 Telefunken T 8242) 
# *Lille Jon Blund* m. Skaus kvintett (1939 Telefunken T 8242) 
# *Det har vi*
# *Det bestemmer jeg* (1948-versjon) (tekst Otto Nielsen, melodi Bjarne Amdahl) (1948 Musica A 8482)) 
# *En grønnmalt benk* (1948-versjon) (1948 Musica A 8482)) 
# *Bestefar og lillegutt* (Carsten Carlsen, G. Kaspersen) (1950 Musica A 5000)) 
# *Gyngehesten* (Ernfrid Ahlin, Otto Nielsen) (1950 Musica A 5000)) 
# *Røde bål og st. Hans* (1950 Musica A 5001)) 
# *Gresskarvalsen* (1950-versjon)) (1950 Musica A 5001)) 
# *Elvira*
# *På fjorden* m. Frank Cooks ensemble (1955 Musica A 5215)) 
# *Gresskarvalsen* (1955-versjon) m. Frank Cooks ensemble (1955 Musica A 5215)) 
# *Det bestemmer jeg* (1955-versjon) m. Frank Cooks ensemble (1955 Musica A 5216)) 
# *En grønnmalt benk* (1955-versjon) m. Frank Cooks ensemble (1955 Musica A 5216)) 
# *Lilleputtgondolen*
# *Å seile med dig* (1936, His Masters Voice AL 2264) 

## Referanser
Corbyn Smith

**Corbyn Smith** (født 5. august 1998 i Stratford i Ontario) er en canadisk kjelkehockeyspiller. Han har en paralympisk sølvmedalje i kjelkehockey for Canada, og en VM-gullmedalje. 

## Bakgrunn
Smiths funksjonshemming skyldes skader på nervene i magen og ryggraden etter at han som barn fikk krefttypen nevroblastom. Han begynte med kjelkehockey i Hensal i Ontario 2003. 

## Idrettskarriere
Han deltok på Canadas utviklingslandslag i flere turneringer i 2015 og 2016. Han deltok i World Sledge Hockey Challenge-turneringen i desember 2016, der Canada kom på andreplass. 

I VM i kjelkehockey 2017 vant Canada mesterskapet, etter at de slo USA 4-1 i finalen. I World Sledge Hockey Challenge 2017 kom Canada på andreplass, og de vant Turin Para Ice Hockey International Tournament 2017. 

I 2018 representerte han Canada under Paralympiske vinterleker 2018 i Pyeongchang. Canada tapte der finalen 1-2 mot USA.

## Referanser


## Eksterne lenker
* 
* Biografi hos IPC
* Profil hos Hockey Canada
* Profil hos Canadas paralympiske komité 
* Profil hos Pyeongchang 2018  (PL 2018)
Ole-Christoffer Granmo

**Ole-Christoffer Granmo** (født 26. august 1974) er en norsk informatiker. Han er professor og direktør for Centre for Artificial Intelligence Research (CAIR) ved Universitetet i Agder.

Granmo vokste opp i Skien. Han tok mastergrad i informatikk i 1999 ved Universitetet i Oslo (UiO) og doktorgraden i 2004.

I 2018 publiserte han et arbeid om en metode for å lære setningslogikk (proposisjonslogikk) som han kalte Tsetlin-maskin, etter Michael Lvovitch Tsetlin og hans Tsetlin automata. Fordeler med metoden er at den bruker primitiver som er enklere og raskere å evaluere i ordinære digitale regnemaskiner. Ulemper med metoden er at signal til støynivå raskt faller ved økende størrelse på signalrommet.

## Referanser


## Eksterne lenker
* 
*
Gelfand-Tsetlin system

**Gelfand–Tsetlin systemet** (også skrevet **Gelfand–Zeitlin system**, **Gelfand–Zetlin system**, **Gelfand–Cetlin system**) er et integrerbart system med konjugerte klasser av Hermitiske matriser. De ble introdusert av Guillemin og Sternberg, og navngitt etter Gelfand–Tsetlin basisen. De er et tidlig eksempel på kanonisk basis, som ble introdusert av I. M. Gelfand og M. L. Tsetlin i 1950-årene. Kostant og Wallach gav en kompleks versjon av slike integrerbare systemer.

## Referanser


## Kilder
*
Corbin Watson

**Corbin Watson** (født 6. januar 1987 i Kingsville i Ontario) er en canadisk kjelkehockeyspiller. Han har to paralympiske medaljer i kjelkehockey for Canada, og fire VM-medaljer, hvorav to gull. 

## Bakgrunn
Watsons funksjonshemming skyldes at han måtte amputere nedre del av høyre fot etter en bilulykke i november 2006. Han begynte med kjelkehockey i Windsor Ice Bullets i 2008, og debuterte på det canadiske landslaget i 2009. 

## Idrettskarriere
Han deltok på Canadas lag som kom på andreplass i World Sledge Hockey Challenge 2009. Han deltok i Japan Para Ice Sledge Hockey Championship 2011, der Canada fikk sølvmedalje. Samme år vant Canada begge World Sledge Hockey Challenge-turneringene som ble arrangert dette året (april og november). 

I 2012 vant Canada Japan Four Nations Tournament, og kom på andreplass i World Sledge Hockey Challenge. De deltok i VM i kjelkehockey 2012, og fikk der bronse etter at de slo Tsjekkia 2-0 i bronsefinalen. 

Han deltok på Canadas lag som vant World Sledge Hockey Challenge 2013, og han deltok også i VM i kjelkehockey 2013, der Canada vant finalen 1-0 over USA. De fikk bronse i kjelkehockey under Paralympiske vinterleker 2014.  

I 2015 fikk Canada bronse i World Sledge Hockey Challenge, og de fikk sølv i VM i kjelkehockey 2015, der USA vant finalen med 3-0. De vant Turin Para Ice Hockey International Tournament 2015, og fikk sølv i begge World Sledge Hockey Challenge-turneringene i 2016. 

I VM i kjelkehockey 2017 vant Canada mesterskapet, etter at de slo USA 4-1 i finalen. I World Sledge Hockey Challenge 2017 kom Canada på andreplass, og de vant Turin Para Ice Hockey International Tournament 2017. 

I 2018 representerte han Canada under Paralympiske vinterleker 2018 i Pyeongchang. Canada tapte der finalen 1-2 mot USA.

## Referanser


## Eksterne lenker
* Profil hos Hockey Canada
* Profil hos Canadas paralympiske komité
* Profil hos Pyeongchang 2018  (PL 2018)
Knattspyrnufélag Akureyrar

**Knattspyrnufélag Akureyrar** også kjent som bare **KA** er en islandsk sportsklubb i Akureyri som ble grunnlagt 8. januar 1928. De spiller hjemmekampene sine på Akureyrarvöllur stadion i Akureyri. 

Foruten fotball, som klubben har spesialisert seg på, driver KA håndball, tennis, badminton, bordtennis, judo og volleyball.

## Eksterne lenker
* Klubbens offisielle nettsider
On My Own (Les Misérables)

**«On My Own»** er en solo fra den engelskspråklige versjonen av musikalen *[[Les Misérables (musikal)|Les Misérables]]*. Claude-Michel Schönberg har komponert musikken, mens Herbert Kretzmer har skrevet teksten. Sangen fremføres av rollefiguren Éponine, og den er hennes hovedsang. Den er også blant de meste kjente sangene i musikalen. Sangen er tolket av en rekke artister og oversatt til mange språk. Den norske versjonen på bokmål heter «For meg selv», mens nynorskversjonen har tittelen «Berre eg».

## Bakgrunn
Soloen var ikke en del av den opprinnelige franske versjonen som hadde premiere i 1980. Da den engelske versjonen ble skrevet, ble musikken til «On My Own» hentet fra den originale franske soloen «L'air de la misère» som ble sunget av rollefiguren Fantine. Videre ble Éponines originale franske solo, «L'un vers l'autre», fjernet i den engelske versjonen. Siden har «On My Own» blitt en av musikalens mest kjente sanger. Da en ny fransk versjon hadde premiere i 1991, ble «On My Own» bruk og oversatt til «Mon histoire» (*min historie*). 

I sangen vandrer Éponine rundt i Paris' gater og reflekterer over sitt fattigslige liv og sin kjærlighet til rollefiguren Marius som er forelsket i Cosette. I sangen synger Éponine at hun elsker Marius, men at hun også innser at han kan leve uten henne, og at det ikke er noe håp om at de to noen gang kan bli sammen.

## Referanser
Den blå kirke (Sisimiut)

**Den blå kirke**, også kaldt **Bethel-kirken**, er en kirkebygning i Sisimiut (Holsteinsborg) i Grønland, og landets eldste. Den er den første kirke i landet som ble oppført av den grønlandske  menighet, og den ble betalt med 60 tønner hvalspekk. Bygningen er et stokkverkhus som ble sendt fra København som byggesett og sto ferdig den 6. januar 1775 (på værhanen står årstallet 1773). Ved innvielsen ble et tynt stykke stoff eller papir med et bilde av presten Hans Egede opphengt i kirkens vindu og belyst således at portrettet hans ble kastet ut over byen som et slags lysbilde. 

## Skole
Etter at bygningen opphørte med å være kirke i 1920-årene, ble den ombygget til skole. I den forbindelse ble søyler og inventar fjernet. I slutten av 1940-årene huset den ikke bare Grønlands første tekniske skole, men også en av skolens elever, som under utdannelsen hadde innlosjert seg på kirkens loft. I 1926 fikk Holsteinsborg en ny kirke, samtidig ble Den blå kirkes orgel flyttet ut til en kirke i en av bygdene og gikk senere tapt. 

Den blå kirke er ombygget flere ganger, men en utvendig restaurering i 2003 og en innvendig i 2016, har ført den tilbake til det opprinnelige uttrykk. De gamle kirkemalerier er således vendt tilbake, og søylerekken gjenetablert. De hvite veggene er ført tilbake til den opprinnelige blå og røde farve som prøver avslørte at var veggenes opprinnelige farver. 

Etter siste restaurering er bygningen blitt et samlingspunkt for kulturopplevelser i Sisimiut – under byens museum. Bygningen er fredet. 

## Referanser
Nalandainskripsjonen

**Nalandainskripsjonen** er en gammel buddhistisk inskripsjon som befinner seg i Nalanda, innenfor den nåværende staten Bihar i det nordøstlige India. Den har blitt datert til 860 e.Kr.

Inskripsjonen forteller om kong Devapaladeva av Palariket som hadde oppfylt ønsket til Sri Maharaja av Suvarnadvipa, Balaputra, om å bygge et buddhistisk kloster i Nalanda. Balaputra var nevnt av sønnen av Samaragrawira, sønnesønn av *Śailendravamsatilaka* (juvelen av Śailendrafamilien) med tilleggsnavnet *Śrīviravairimathana* (den som slår fiendens helt), kongen av Java som giftet seg med Tārā, datter av Dharmasetu.

Inskripsjonen ble funnet av Hirananda Shastri i 1921 i forkammeret til Kloster 1 i Nalanda.

## Referanser
Sotahjørnet

**Sotahjørnet** er en tomt på hjørnet mellom Etterstadgata og Strømsveien i strøket Vålerenga i Oslo. Her lå det en kafé med adresse Strømsveien 51. Den er kjent for betydningen i miljøet rundt Vålerengens Idrettsforening (VIF), og begrepet Sotahjørnet er fortsatt en viktig del av identiteten til VIFs tilhengere.

## Det opprinnelige Sotahjørnet

På Sotahjørnet lå Sota Kafé siden slutten av 1800-tallet. Den var opprinnelig en slags skysstasjon, der bønder på vei inn til byen kunne kjøpe mat og drikke og la hestene hvile. Stedet hadde skjenkebevilgning frem til 1891, da avholdslosjen i Strømsveien fikk trumfet gjennom tørrlegging. Alkoholomsetningen fortsatte imidlertid på bakrommet, hvor gjestene fikk kjøpt hjemmelaget «akevitt» under kodeordene «søt kaffe» og «nakkeskudd». Kafeen var også samlingssted for pokerlag, hvor bydelens arbeidsledige samlet seg for noen runder hasardspill.

Bygningen var malt gul, hadde en og en halv etasje, og dør ut mot Strømsveien. Lokalet var relativt lite, med plass til 20-25 personer. De fleste yngre gjestene tok med kaffen ut på gatehjørnet, der de drakk den stående mens de diskuterte sport og politikk. VIF hadde ikke eget klubbhus, så kafeen og hjørnet fungerte derfor som møtested både for klubbens spillere og tilhengere. VIF brukte også huset som oppslagstavle. Tilknytningen mellom klubben og eiendommen var så tett at VIF lenge var kjent som «Laget fra Sotahjørnet», og miljøet rundt kafeen vil alltid ha plass når klubbens historie skal skrives.

Kafeen ble nedlagt i 1956, og bygningen revet et par år senere. Da bygningen ble revet sa VIF-oppmann Helmuth Steffens at «du kan like gjerne stikke en kniv gjennom meg. Det gjør ikke vondere».

## Sotakiosken

Rett over Etterstadgata fra det gamle Sotahjørnet ligger Sotakiosken, med adresse Etterstadgata 2. Kiosken er en enkel trebygning, byggemeldt i 1922. Den var opprinnelig frukt- og tobakksutsalg, før den senere blant annet var renseri. Fra 2010-årene stod den gamle kiosken tom, og bygningen har vært påtent en rekke ganger. Sotakioskens skjebne har vært et stridstema i lokalmiljøet på Vålerenga, der OBOS ønsker å bygge boliger på tomta, mens krefter i bydelen trekker linjer mellom kiosken og Sotahjørnet, og ønsker den bevart som et historiebærende element fra den gamle hjørnekulturen.

## Merete Nilsen Buas «Gutta på hjørnet»
Til Vålerengens Idrettsforening 100-årsjubileum i 2013 ble skulpturen «Gutta på hjørnet» av Merete Nilsen Bua satt opp på Sotahjørnet. Den viser et antall engasjerte menn i livlig diskusjon, og er laget etter gamle fotografier av VIF-patrioter som står på hjørnet og diskuterer kamper.

## Referanser
«På Fjeldveien, En bergensk kjærlighedssang»

«**På [[Fjellveien (Bergen)|Fjeldveien]], En bergensk kjærlighedssang**», også kjent under navnet «**Fjellveivisen**», er en bergenssang skrevet av skuespilleren og teaterregissøren Hans Wiers-Jenssen. Melodien er hentet fra visen «Naar mit Øje er lukt» av den danske dikteren Hans Peter Holst.  Teksten i melodien er utvidet med en ekstra stavelse i hver linje, for å gi den folkelighet og spennings-elementer.

Den ble sunget første gang i 1902 av bankassistent Arnt Grønlie på et arrangement til inntekt for den nye teaterbygningen på Engen.

Samme melodi ble i 1913 brukt av Karen Sofie Hanssen til revyvisa «Svart og hvitt», bedre kjent som «På Youngtorgets basar».

## Teksten



## Innspillinger (i utvalg)
* Guttene. Utgitt på *Bergens CD'en* i 2014
* Bergeners. Innspilt i 1997. Utgitt på LP-platen *Frekk å tidi* (ARC 8613)

## Melodien
* «Fjellveivisen» på ''Bergens CD'en'' med Guttene på Spotify

## Referanser
Devapala

**Devapala** (9. århundre) var den mest innflytelsesrike regent av Palariket i Bengal-regionen på det indiske subkontinent. Han var den tredje kongen i linjen, og hadde etterfulgt sin far Dharmapala. Devapala utvidet imperiets grenser bed å erobre dagens Assam og Orissa. Palainskripsjoner krediterer også han med flere andre seire, men disse påstandene er antatt å være overdrevne.